polyglot-tagger/wikipedia-language-snippets-filtered huggingface dataset:
1971 ஆம் ஆண்டய இந்தியா மற்றும் பாகிஸ்தானில் நடப்பதாக இந்த கதை அமைக்கப்பட்டிருக்கிறது, காஷ்மீரைச் சேர்ந்த முஸ்லிம் தந்தைக்கும் இந்து தாய்க்கும். பிறந்த ஷெஹ்மத் கானைச் சுற்றியே கதை சுழல்கிறது. ஷெஹ்மத் ஒரு இளம் கல்லூரி மாணவி இவரது தந்தை ஒரு விடுதலைப் போராட்ட வீரர் இவரது தந்தை புற்று நோயால் பாதிக்கப்பட்டு இறக்கிறார். நாட்டுப்பற்றுள்ள தந்தையின் கடைசி விருப்பத்தின்படி ஷெஹ்மத் பாகிஸ்தான் ராணுவ உயர் அதிகாரி ஒருவரின் மகனை மணமுடிக்கிறார். பாகிஸ்தானிலிருக்கும் தன் புகுந்த வீட்டிலிருந்து, இந்தியாவுக்காக உளவு பார்க்கிறார்.
காலிங் ஷெஹ்மத் என்பது 2008 ஆண்டைய உளவுப்புனைவு புதினம் ஆகும். உண்மைச் நிகழ்வை அடிப்படையாகக் கொண்டு ஹரீந்தர் சிக்காவால் எழுதப்பட்ட புதினம் இது ஆகும். சிக்காவின் முதல் புதினமான இது 2008 ஏப்ரலில் கொன்காரர் பிரசுரிப்பாளர்களால் வெளியிடப்பட்டது. 2018 மே மாதம் பென்குயின் ரேண்டம் ஹவுசால் இந்தியாவாவால் இதன் திருத்தப்பட்ட பதிப்பு வெளியிடப்பட்டது.
இந்த உண்மை நிகழ்வை அடிப்படையாகக் கொண்ட கதையை உருவாக்குவதற்கு சிக்கா சுமார் 8 ஆண்டுகள் செலவிட்டார். இந்த புதினத்தில் வரும் ஷெஹ்மத் உண்மையாக வாழ்ந்த ஒரு பெண் என்றாலும், ஷெஹ்மத் என்பது உண்மையான பெயர் அல்ல என்று குறிப்பிட்டுள்ளார். அண்மையில் ஒரு நேர்காணலின் போது, அந்த பாத்திரத்தின் பின்னால் உள்ள உண்மையான பெண் இறந்துவிட்டதாக கூறினார்.
2018 ஆம் ஆண்டில் இந்தப் புதினத்தை அடிப்படையாகக் கொண்டு தர்மா புரொடக்சன்சால் ராசி என்ற இந்தி திரைப்படம் உருவாக்கப்பட்டது. இதில் ஷாஹத் கான் என்ற முதன்மைப் பாத்திரத்தில் அலீயா பட் நடித்தார், மேலும் அவரது பாக்கித்தான் கணவராக விக்கி கௌஷால் நடித்தார்.
இறுதியில் ஷெஹ்மத் மாட்டிக்கொள்ள, தன் கையாட்கள் உதவியுடன் இந்தியாவுக்கு தப்பித்து வருகிறார். அப்போது அவர் பாக்கிஸ்தானிய கணவரால் கர்ப்பமுற்றவராக இருக்கிறார். அவருக்கு குழந்தை பிறந்து வளர்ந்து, பின்னர் இந்திய ராணுவத்தில் ஒரு அதிகாரியாக சேர்கிறது.
இந்தத் திரைப்படம் 2010 செப்டம்பர் 1 அன்று 67 வது வெனிஸ் சர்வதேச திரைப்பட விழாவில் தொடக்கத் திரைப்படமாக திரையிடப்பட்டது. பின்னர் இது அமெரிக்காவில் 2010 திசம்பர் 3 முதல் வரம்பிற்குட்பட்ட திரையரங்குகளில் வெளியிடப்பட்டது. பின்னர் திசம்பர் 17 அன்று பரவலாக பல அரங்குகளில் வெளியிடப்பட்டது. படமானது போர்ட்மேனின் நடிப்பு மற்றும் அரோனோஃப்ஸ்கியின் இயக்கத்திற்காக பெரிதும் பாராட்டப்பட்டது. இப்படம் உலகளவில் $329 மில்லியனை ஈட்டியது. இந்தத் திரைப்படமானது சிறந்த படம், சிறந்த இயக்குநர் உள்ளிட்ட ஐந்து அகாடமி விருது போன்ற பரிந்துரைகளைப் பெற்றது; இந்த படத்தில் நடித்த போர்ட்மன் சிறந்த நடிகை விருதை வென்றார். இது அல்லாது மேலும் பல பிற விருதுகளைப் பெற்றார்.
அடுத்த காட்சிக்கு கறுப்பு அன்னமாக ஒப்பனை செய்துகொள்ள ஒப்பனை அறைக்கு வரும் நினாவைப் பார்த்து, அங்கு, கறுப்பு அன்ன உடையணிந்து கொண்டு இருக்கும் லிலி அவளைப் பார்த்து நீ கீழே விழுந்ததால், இனி கறுப்பு அன்னமாக நடனமாடப் போவது நான் தான் என்கிறாள். இதனால் கோபமுற்று அவள் வயிற்றில் ஒரு கண்ணாடித் துண்டால் குத்திக் கொன்று பின்னர், லிலியின் உடலை அங்கேயே மறைத்தும் விடுகிறாள். கோபத்தில், அவளது கண்கள் சிவக்க, அவளது கைகள், மெல்ல மெல்ல கறுப்பு அன்னத்தின் இறக்கைகளாக மாறுகிறது. கறுப்பு அன்னமாகவே முழுவதாக அவள் மாறிவிட்டதை அவள் உணர்கிறாள். வெளியே வந்து மேடையில் ஆக்ரோஷமாக ஆடுகிறாள். பார்வையாளர்கள் மெய் மறந்து போகிறார்கள்
இந்த நாடக ஒத்திகைக்கு வரும் லிலி என்ற பெண், தனது வேடத்தைப் பறித்துக்கொள்ள சதி செய்வதாக நினா எண்ணணுகிறாள். இதனால் அவள் மிகுந்த மன அழுத்தத்திற்கு உள்ளாக்கிறாள். இதன் விளைவாக அவள் அடையும் உளப்பாதிப்பு அவள் முன் விசித்திரமான உருவங்களை தோற்றுவித்து குழப்பமான அனுபவத்திற்கு உட்படுத்துகிறது. இவை அவ்வப்போது அவளுக்குத் தோன்றி குழப்புகின்றன. இதனால் நடன நிகழ்ச்சியன்று காலையில் தாமதமாக துயிலெழுகிறாள். தன் தாய் தடுத்தும் கேளாமல், அவசர அவசரமாக ஒப்பனைகளையும் செய்துகொண்டு, பார்வையாளர்கள் மத்தியில் வெள்ளை அன்னமாக நடனமாடுகிறாள் அப்போது கீழே விழும் நினா மீண்டும் சுதாரித்து எழுந்து ஆடி அந்தக் காட்சியை முடிக்கிறாள்.
பால்லரீனா நினா நியூயார்க்கில் பாலே நடனம் பயின்று வரும் ஒரு பெண். சிறுவயது முதலே நடனத்தை மட்டுமே லட்சியமக்கொண்டு அவளது தாயால் வளர்க்கப்படுகிறாள். அவள் சார்ந்த குழு, ஸ்வான் லேக் என்ற உருசிய நாடகக் கதையை அடிப்பையாகக் கொண்டு அதை பாலே நடனத்தில் அரங்கேற்ற முடிவு செய்கிறது. இந்த நாடகக் கதையில் இரண்டு பிரதான பாத்திரங்கள். அவை அன்பும் காதலும் கொண்ட வெள்ளை அன்னமான இளவரசி ஓடெட்டாக மற்றும் தந்திரமும் வஞ்சமும் கொண்ட மந்திரவாதியின் பெண்ணாகிய கருப்பு அன்னமான ஒடீலாக என்ற இரு வேடங்களிலும் ஒரே கதாநாயகியே நடிக்கவேண்டும் என விரும்புகிறார் நாடக இயக்குநர்.
பிளாக் ஸ்வான் என்பது 2010 ஆம் ஆண்டைய அமெரிக்க உளவியல் திகில் திரைப்படம் ஆகும். ஹின்ஸ் என்ற கதையை அடிப்படையாகக் கொண்டு மார்க் ஹேமேன், ஜான் மெக்லாக்லின், மற்றும் ஆண்ட்ரஸ் ஹென்ஸ் ஆகியோர் திரைக்கதையை எழுத, படத்தை டேரன் அரோனாப்ஸ்கி. இயக்கியுள்ளார். இப்படத்தில் நேடலி போர்ட்மன், வின்சென்ட் காஸெல், பார்பரா ஹெர்ஷே, வினோனா ரைடர், மிலா குனிஸ், ஆகியோர் நடித்துள்ளனர். கதையானது நியூயார்க் நகரத்தை அடிப்படையாக செயல்படும் பாலே நடன நிறுவனத்தால் தயாரிக்கப்படும் பியோத்தர் இலீச் சாய்க்கோவ்சுக்கியின் ஸ்வான் லேக் என்னும் நாடகத்தை நடத்துவதைப் பற்றியதாக அமைந்துள்ளது.
நாடகத்தின் கதாநாயகியாக நினா அறிவிக்கப்பட்டு, நாடகப் பயிற்சி ஆரம்பிக்கிறது. பயிற்சியில் வெள்ளை அன்னத்தின் வேடத்துக்கு உரிய நடனத்தை, நினா சிறப்பாக வெளிப்படுத்துகிறாள். ஆனாள், கறுப்பு அன்னத்தின் நடனத்தை சரியாக வெளிப்படுத்த இயலாமல் தடுமாறுகிறாள். கருப்பு அன்ன வேடத்தில் திருத்தங்களைச் சொல்லி அதட்டிக் கொண்டேயிருக்கும் நாடக இயக்குநரான தாமஸின் ஆணைகள் அவளை மிரள வைக்கின்றன.
இப்படம் பொதுவாக ஒரு உளவியல் திகில் படமாக விவரிக்கப்படுகிறது. படத்தின் கதாநாயகி படத்தில் இடம்பெறும் நாடகத்தில் பிளாக் ஸ்வான் என்ற பாத்திரத்தில், நடிக்கத் தகுந்த கலை நுணுக்கத்தை அடைவதற்கு உளவியல்ரீதியாகவும், உடலியல்ரீதியாகவும் சவால்களை சந்தித்து, சிறப்பாக நடித்து முடிப்பதைப் பற்றியதாக இக்கதை அமைந்துள்ளது.
டசுக்கனியின் ஏழு இடங்கள் உலகப் பாரம்பரியக் களங்களாக அறிவிக்கப்பட்டுள்ளன: புளோரன்சின் வரலாற்று நகர மையம் ; பீசாவும் சாயும் கோபுரமுள்ள பேராலய சதுக்கம் ; சான் கிமிக்னானோவின் வரலாற்று நகர்மையம் ; சியன்னாவின் வரலாற்று மையம் ; பியென்சாவின் வரலாற்று மையம் ; வால் டி'ஓர்சியா , மெடிசி வில்லாக்களும் பூங்காக்களும் . டசுக்கனியில் 120க்கும் கூடுதலான பாதுகாக்கப்பட்ட இயற்கையகங்கள் உள்ளன. டசுக்கனியும் அதன் தலைநகர் புளோரன்சும் ஒவ்வொரு ஆண்டும் சராசரியாக 10 மில்லியன் சுற்றுலாப் பயணிகளின் வருகையைப் பெறுகிறது. 2012இல், 1.834 மில்லியன் பயணிகள் வந்த புளோரன்சு நகரம் உலகின் மிகவும் வருகை பெற்ற சுற்றுலாவிடங்களில் 89ஆவதாக இருந்தது.
டசுக்கனி இயற்கை காட்சிகள், இத்தாலிய மரபுகள், வரலாறு, கலைப் பாரம்பரியம், மீயுயர் பண்பாட்டில் தாக்கம் ஆகியவற்றிற்காக பெரிதும் அறியப்படுகின்றது. இது இத்தாலிய மறுமலர்ச்சியின் பிறப்பிடமாக கருதப்படுகின்றது. கலை, அறிவியல் வரலாற்றில் முதன்மையானவர்களின் தாயகமாக விளங்கியது. இப்பகுதியில் புகழ்பெற்ற அருங்காட்சியகங்களான உஃபீசி, பிட்டி அரண்மனை போன்றவை உள்ளன. டசுக்கனி வைன் தயாரிப்புகளும் (சியான்ந்தி, வினோ நோபைல் டி மொன்டெபுல்சானோ, மொரில்லினோ டி இசுக்கன்சானோ, புருனெல்லோ டி மொந்தல்சீனோ) புகழ்பெற்றவை. டசுக்கனியின் ஆழ்ந்த மொழி,பண்பாட்டு அடையாளத்தைக் கொண்டு சிலநேரங்களில் இது "நாட்டிற்குள் மற்றொரு நாடு" எனப்படுகின்றது.
வழமையாக இத்தாலியில் மிகவும் பரவலாக அறியப்படும் சுற்றுலாவிடமாகவும் விளங்குகின்றது. 2014இல் மிகுந்த சுற்றுலாப் பயணிகளை கவர்ந்த இடங்களாவன: புளோரன்சு, பீசா, மொந்தகத்தீனி டெர்மே, கஸ்டிக்லியோன் டெல்லா பெஸ்சையா, குரேஸ்ஸேட்டோ. கஸ்டிக்லியோன் டெல்லா பெஸ்சையா சிற்றூர் மிகவும் விரும்பப்பட்ட கடற்கரை சுற்றுலாவிடமாகும்; டசுக்கனியின் 40% சுற்றுலாப் பயணிகளின் வரவு கடற்கரை மகிழ்விடங்களுக்கே இருந்தது. இவற்றைத் தவிர சியன்னா, லூக்கா, சியான்ந்தி பகுதி, வெர்சிலியா, வால் டி'ஓர்சியா ஆகியவையும், குறிப்பாக பரவலர் விளையாட்டுகளுக்காக, பன்னாட்டுப் புகழ் பெற்றவை.
டசுக்கனியைச் சுற்றியுள்ள மண்டலங்களாக வடக்கில் எமிலியா-ரோமாக்னா, வடமேற்கில் லிகுரியா, மேற்கில் டெர்ரினியன் கடல், கிழக்கில் உம்பிரியாவும் மார்க்கும், தென்கிழக்கில் லாசியோ உள்ளன. மூன்றில் இரண்டு பங்கு நிலப்பரப்பு மலைப்பாங்காகவும் நான்கில் ஒருபகுதி மலைகளாகவும் உள்ளது. மற்றவை ஆர்னோ ஆற்றின் பள்ளத்தாக்கில் சமவெளிகளாக உள்ளன.
சுற்றுலாப் பொருளாதாரமும் முதன்மையாக விளங்குகின்றது; "கலை நகரங்களான" புளோரன்சு, அரேசோ, லூக்கா, பீசா, சியன்னா, சான் கிமிக்னாடோ பல்லாயிரக்கணக்கான கலை இரசிகர்களை ஈர்க்கின்றன. தவிர கடலோர மகிழ்விடங்களும் எல்பாத் தீவுக் கடற்கரைகளும் கணிசமான வரவைப் பெறுகின்றன.
டசுக்கனியின் வைன்கள் பரவலாக அறியப்பட்டவை. 120 இயற்கை உய்விடங்கள் உள்ளன. வேளாண்மையில் இங்குள்ள சியானினா மாடுகள் புகழ் பெற்றவை. ஆலிவ் எண்ணெய் தயாரிப்பும், குறிப்பாக லூக்காவிலிருந்து, முதன்மையானது.
டசுக்கனி மத்திய இத்தாலியிலுள்ள முதல்நிலை நிர்வாக அலகான இத்தாலியின் மண்டலங்களில் ஒன்றாகும். இதன் பரப்பளவு ஏறத்தாழ 23,000 ச.கிமீ ; மக்கள்தொகை கிட்டத்தட்ட 3.8 மில்லியன் . இதன் தலைநகரம் புளோரன்சு .
கோபாலா கோபாலா என்பது 2015 ஆண்டைய இந்திய தெலுங்கு பக்தி அங்கத நாடக திரைப்படமாகும். இப்படத்தை கிஷோர் குமார் பர்தாசனி இயக்கியுள்ளார். இப்படத்தை சுரேஷ் புரொடக்சன்ஸ் மற்றும் நார்த் ஸ்டார்ட் எண்டர்டெயின்மெண்ட் பதாகைகளின் கீழ் டக்குபதி சுரேஷ் பாபு மற்றும் சரத் மாரா ஆகியோர் இணைந்து தயாரித்தனர். இதில் பவன் கல்யாண் மற்றும் வெங்கடேஷ் ஆகியோர் முதன்மைப் பாத்திரங்களை ஏற்று நடித்துள்ளனர், இவர்களுடன் சிரேயா சரன், மிதுன் சக்கரவர்த்தி , கிருஷ்ண முரளி ஆகியோரும் நடித்துள்ளனர். ஜெயனன் வின்சென்ட் திரைப்படத்தின் ஒளிப்பதிவை செய்துள்ளார், அனூப் ரூபென்ஸ் இசையமைத்துள்ளார்.
கோபாலா கோபாலா 120 மில்லியன் செலவில் தயாரிக்கப்பட்டது. படத்தயாரிப்பானது 2014 சூன் 9 அன்று துவங்கியது. படப்பிடிப்பானது விசாகப்பட்டனத்தைச் சுற்றியுள்ள பகுதிகளிலும் சில காட்சிகள் ஐதராபாத் மற்றும் வாரணாசியில் படம்பிடிக்கப்பட்டன. இப்படமானது உலக அளவில் 2015 சனவரி 10 அன்று மகர சங்கராந்தியை முன்னிட்டு வெளியானது. இது விமர்சகர்களிடமிருந்து நேர்மறையான விமர்சனங்களைப் பெற்று, 660 மில்லியனை வசூலித்தது, இதில் விநியோகஸ்தர்களின் பங்கு 411 மில்லியன் ஆகும்.
இந்தப் படமானது 2012 ஆண்டைய இந்தி திரைப்படமான ஓ மை காட் படத்தின் மறு ஆக்கமாகும். இந்த இந்திப்படமானது குசராத் மேடை நாடகமான கஞ்சி விருத் கஞ்சி மற்றும் 2001 திரைப்படமான தி மேன் ஹூ சூட் காட் ஆகியவற்றை அடிப்படையாகக் கொண்டது. ஒரு நிலநடுக்கத்தால் தனது கடையை இழந்து, கடவுள் மீது கோபம் கொண்ட ஒரு நாத்திகரான கோபாலா ராவை பின்தொடரும் கதை இது. மத அமைப்புகள் அவரை கோபால் ராவை எதிர்த்துப் போராட, கிருஷ்ணர் மனித உருவில் அவரை சந்திப்பதாக கதை வளர்கிறது.
கடவுள் சிலைகளையும் பொம்மைகளையும் விற்கும் கடை வைத்துள்ள கோபால ராவ் ஒரு நாத்திகர். அவரது மனைவி மீனாட்சி கடவுள் பக்தி மிக்கவர். கோபால் ராவின் மூட நம்பிக்கை எதிர்ப்புப் பேச்சும் நடவடிக்கைகளும், மத நிறுவனங்களுக்கு உதவுவதைவிட ஏழைகளுக்கு உதவுங்கள் என்ற அறைகூவலும் கடவுளின் பிரதிநிதியாக அறிவித்துக் கொண்டுள்ள சித்தேஸ்வர மகராஜின் கோபத்துக்கு ஆளாகிறார்.
ஒரு நாள் புயல் மழை பூகம்பத்தால் கோபால ராவின் கடை இடிந்துபோய் விடுகிறது. இழப்பீடு கேட்டு காப்பீடு நிறுவனத்துக்குப் போகும் கோபால் ராவிடம், கடவுளின் செயலால் ஏற்படும் இழப்புக்கு இழப்பீடு வழங்க இயலாது என்கிறார்கள். அதனால் கோபால் ராவ் கடவுள்மீது வழக்குத் தொடுக்கிறார், அதற்கு வழக்கறிஞர் அக்பர் பாய் உதவுகிறார். வழக்கை நீதிமன்றம் ஏற்றுக் கொள்கிறது.
கடவுள் மீது வழக்குத் தொடுத்த கோபால் ராவ் மீது லீலாந்த்ர சுவாமி ஆதரவாளர்களால் பயங்கர எதிர்பும், அதேசமயம் கடவுளின் செயலால் பாதிப்புக்கு ஆளானவர்களின் ஆதரவும் கிடைக்கிறது.
கூண்டுப் பறவை கானம் இசைக்கும் காரணம் தெரியும் எனக்கு என்பது அமெரிக்க எழுத்தாளர் மற்றும் கவிஞருமான மாயா ஏஞ்சலோவின் தன்வரலாறு ஆகும். 1969 ஆம் ஆண்டு வெளிவந்தது. இது ஏழு பாகங்கள் கொண்ட தொடரில் முதலாவது பாகம் ஆகும். இது ஒருவர் மன முதிர்ச்சி அடைவது குறித்தான ஒரு கதை. எவ்வாறு ஒருவர் தனது குணத்தாலும் இலக்கியங்கள் மீது உள்ள காதலாலும் இனவெறியையும் மனவேதனைகளையும் எதிர்கொள்ள முடியும் என்று இந்தப் புத்தகம் விளக்குகிறது. இந்தக் கதை மூன்று வயது மாயாவும் அவரது அண்ணனும் ஆர்கன்சாவில் உள்ள ஸ்டாம்ப்ஸ் என்ற இடத்திற்கு அவரது பாட்டியுடன் வசிக்க அனுப்பப்படுவதில் தொடங்குகிறது. அவர் தன் பதினாறாவது வயதில் தாய்மை அடைவதுடன் முடிவடைகிறது. நூலின் ஓட்டத்தில் எவ்வாறு இனவெறியால் பாதிக்கப்பட்டு தாழ்வு மனப்பான்மையோடு இருந்த இவர் சுய ஞானமுள்ள, கம்பீரமான, கண்ணியமான மற்றும் அநீதியை எதிர்க்கும் ஒரு பெண்ணாக மாறுகிறார் என்பதை இப்பாகம் விளக்குகிறது.
1970 ஆம் ஆண்டு, கூண்டுப் பறவை அமெரிக்காவின் தேசியப் புத்தக விருது பெற நியமனம் பெற்றது. இரண்டு ஆண்டுகளுக்கு அமெரிக்காவின் நியூயார்க் டைம்ஸ் இதழின் அதிகம் விற்பனை ஆன புத்தக வரிசையில் இருந்தது. உயர்நிலைப் பள்ளிகளில் இருந்து பல்கலைக்கழகங்கள் வரை இந்தப் புத்தகம் கல்வி அமைப்புகளில் பயன்படுத்தப்பட்டது. அமெரிக்க புத்தக இலக்கியங்களில் ஒரு புதிய வியூகத்தை கொண்டு வந்ததற்காக இது கொண்டாடப்பட்டது.
தோர் என்பவர் நோர்சு தொன்மவியலலில் இடம்பெறும் சுத்தியலை ஆயுதமாகக் கொண்ட ஒரு கடவுள் ஆவார். இவர் இடி, மின்னல், புயல், ஓக் மரங்கள், பலம், கருவளம், மனிதர்களின் பாதுகாப்புக்கான கடவுள் ஆவார். தோர் ஒரு போர் வீரராகவும், விசுமானவராகவும் விபரிக்கப்படுகிறார். யேர்மனிய தொன்மவியலிலும், பகன் சமயத்திலும் இவர் ஒரு முக்கிய இடத்தை வகிக்கிறார். தோர் பிற இந்திய-ஐரோப்பிய தொன்மப் பாத்திரங்களோடு ஒப்பிடத்தக்கவர். குறிப்பாக இந்துக் கடவுள் இந்திரன், செலட்டிக் கடவுள் , பால்டிக் கடவுள் மற்றும் ஸ்லாவிக் கடவுள் ஆகியவர்களோடு ஒப்பிடத்தக்கவர்.
நான்கு அல்லது ஐந்து மத்திய கால கல்வெடுக்களில் தோர் பற்றிய குறிப்புக்கள் அல்லது படங்கள் உள்ளன. இவை டென்மார்க், சுவீடன் நாடுகளில் உள்ளன. தோரின் சுத்தியல் வடிவத்தைப் பொறுத்த ஆபரணங்கள் அல்லது பதக்கங்கள் வைக்கிங் காலத்தைச் சார்ந்த இடுகாடுகளில் கண்டுபிடிக்கப்பட்டுள்ளன. கிறித்தவ சிலுவை போன்று தமது சமத்தைக் குறிக்கும் வகையில் சுத்தியல் பதக்கங்களை மக்கள் அணிந்திருக்கலாம்.
தோர் உக்கிரமான கண்களையும், சிகப்பு மயிரையும், சிகப்பு தாடியையும் கொண்டவராக பெரிதும் விபரிக்கப்படுகிறார். இவர் எப்பொழுதும் விசித்திர பண்புகள் கொண்ட மூன்று முக்கிய பொருட்களை எப்பொழுதும் வைத்திருப்பார்: சுத்தியல், கையுறைகள் மற்றும் இடுப்புப்பட்டி. இவரது சுத்தியல் மலைகளை உடைக்கக் கூடியதாகவும், இவரது இடுப்புப்பட்டி மிகப்பெரிய பலத்தை வளங்கக் கூடியதாகவும் கூறப்படுகிறது.
வைக்கிங் காலத்துக்கு முன்பு தோரின் பெயரைத் தாங்கிய தனிநபர் அல்லது இடப் பெயர்கள் அரிது. வைக்கிங் காலத்தில் தோர் என்ற பெயர் அல்லது அதன் வேர்ச் சொல்லை உள்ளடக்கிய தனிநபர் பெயர்கள் கூடிய எண்ணிக்கையில் பதிவுசெய்யப்பட்டுள்ளது. வைக்கிங் காலத்தில் தோரின் பெயரைத் தாங்குவது மற்றும் தோரின் சுத்தியல் பதக்கத்தை அணிவது கிறித்தமதமாக்கத்துக்கு எதிரான ஒரு குறியீடாகப் பார்க்கப்படலாம்.
நோர்சு தொன்மவியலில் தோர் தனது பலத்தையும், ஆயுதத்தையும் பயன்படுத்தி மிகத் தீவரமாக தனது எதிரிகளைக் தாக்கி அழிப்பார். கடல் அரக்கன் எதிர்த்துப் போராடி அவரை கொன்றார். கொன்ற பின் அவரால் ஒன்பது அடிகளை மட்டும் எடுக்க முடிந்தது. இருவரின் அழிவும் ராக்னரோக் இல் எதிர்வு கூறப்படுகிறது.
தோரின் தந்தையாக ஓடின் விபரிக்கப்படுகிறார். இவருக்கு பல சகோதர்கள் உண்டு. தோரின் மனைவி பெண் கடவுள் சிப் ஆவார். இவரது காதலர் ஜோன்டென் ஜார்ன்ஸாகா ஆவார். இவருக்கு இரு மகள்களும் மகன்களும் உள்ளனர்.
கிரீன்பீஸ் மற்றும் தொழிற்சங்கங்கள் ஆகியன சூழலியல் மாசுபாடு குற்றத்துக்கு நிறுவனம் பொறுப்பேற்க வேண்டி அழுத்தம் கொடுத்தன. மேலும் அவை நிறுவனத்தின் மீது வழக்குத் தொடர ஒழுங்குமுறைக் குழுக்களைக் கேட்டுக் கொண்டன. 2006 ஆம் ஆண்டு, வெப்பமானி உற்பத்திக்குப் பயன்படுத்தப்பட்ட ஆலை, இயந்திரங்கள் மற்றும் பொருட்கள் மாசுபட்டவையாக கருதி தொழில்துறையில் மறுசுழற்சி செய்யத்தக்க காய்லான் பொருள்களாக மாற்றப்பட்டன. அடுத்த ஆண்டு, ஆலையினால் மாசுபடுத்தப்பட்ட மண் போன்ற சிக்கல்களின் தீர்வுக்காக தொழிற்சாலைகளில் நீரி நிறுவனமானது சோதனைகளை நடத்தியது. அது மண் கழுவுதல் மற்றும் வெப்ப மறுபயன்பாட்டின் மாற்று நெறிமுறையை போன்றவற்றை பரிந்துரைத்தது. இறுதியாக, தமிழ்நாடு மாசுக் கட்டுப்பாடு வாரியம் மண்ணில் உள்ள பாதசர செரிவை சரிசெய்ய, மண்ணில் 20 மில்லி / கி.கி. பாதரச செறிவு வரையிலான ஒரு மாற்று சிகிச்சை தரத்தை பரிந்துரைத்தது, அதாவது மாற்று சிகிச்சை முறை 20 மில்லி / கி.கி. இதன் விளைவாக, 2009 மே மாதம் முன்கூட்டியே சீராக்கும் வேலை தொடங்கியது.
கொடைக்கானலானது தென்னிந்திய மாநிலமான தமிழ்நாட்டின் பழனி மலைகளில் உயரமான இடத்தில் கடல் மட்டத்திலிருந்து 7,000 அடி உயரத்தில் அமைந்துள்ள மலை வாசஸ்தலம் ஆகும். இது மார்ச் மாதம் முதல் சூன் மாதம் வரையிலான கோடைகாலத்தில் இந்திய மற்றும் சர்வதேச சுற்றுலா பயணிகளை பார்வையிடும் தென்னிந்தியாவின் பிரபலமான இடமாகும். கொடைக்கானலானது 1845 ஆம் ஆண்டு பிரித்தானிய ராஜ்ஜியத்தில், இந்தியாவின் சமவெளிகளில் நிலவும் உயர்ந்த வெப்பநிலையில் இருந்து மற்றும் வெப்பமண்டல நோய்களிலிருந்து தங்களைக் காத்துக்கொள்ளும் இடமாக ஆங்கிலேயர்களால் நிறுவப்பட்டது. இப் பிராந்தியத்தின் பொருளாதாரம் சுற்றுலாவினால் செழித்து வளர்கிறது, விருந்தோம்பல் தொழிற்துறையின் வளர்ச்சியால் அதிக எண்ணிக்கையிலான தங்கும் விடுதிகள் மற்றும் உணவகங்கள் இப்பகுதியில் தோன்றியுள்ளன. மேலும் கொடைக்கானலானது 12 ஆண்டுகளுக்கு ஒரு முறை பூக்கும், அரிதான குறிஞ்சிப் பூக்களின் இடமாகவும் உள்ளது. இப்பூக்கள் பூக்கும் பருவத்தில் உலகெங்கிலும் இருந்து சுற்றுலாப்பயணிகளை கொடைக்கானல் ஈர்க்கிறது.
பாதரசம் என்பது உலோக வகையைச் சேர்ந்த ஒரு தனிமமாகும். இது சாதாரண வெப்ப நிலை மற்றும் அழுத்தத்தில் திரவ நிலையில் இருக்கும். சிறிய அளவிலான பாதரசம் கூட தாவரங்கள் மற்றும் விலங்கினங்களுக்கு ஆபத்தானது ஆகும். பாதரசம் கலந்த தண்ணீரைக் குடித்தால் நரம்பு மண்டலம் பாதிப்படைகின்றது. மேலும் சுவாச மண்டலமும் சிறுநீரக மண்டலமும் மெல்ல செயல் இழக்கும் அபாயமும் உள்ளன. இந்த பாதிப்புகள் அடுத்த தலைமுறைக்கும் தொடர்கின்றன. பாதரசமானது வெப்பமானி, காற்றழுத்தமானி, ஸ்பைக்மோமோனியோமீட்டர்கள் மற்றும் உடனொளிர்வு விளக்குகள் போன்ற தொழில்துறை நோக்கங்களுக்காக பயன்படுத்தப்படுகிறது. உலகளவில் மெல்லமெல்ல, பாதரசம் சார்ந்த சாதனங்களைப் பயன்படுத்துவது கைவிடப்பட்டு வருகின்றது, மேலும் பாதரச சாதனங்களுக்கு பதிலாக எண்ணியல் தொழில் நுட்ப சாதனங்கள் பயன்பாட்டுக்கு வருகின்றன.
கொடைக்கானல் பாதரச நஞ்சு என்பது கொடைக்கானலில் இருந்த பாதரச வெப்பமானி தயாரிப்புத் தொழிற்சாலையான இருந்து உலகம் முழுக்க ஏற்றுமதி செய்யும் நோக்கத்துடன் பாதரச வெப்பமாணியை தயாரித்து அதன் தயாரிப்பு செயல்முறையினால் ஏற்பட்ட பாதரச மாசுபாடுகளை நிரூபித்த வழக்கு ஆகும். இதனால் ஏற்பட்ட சுற்றுச்சூழல் பாதிப்புகளால் 2001 இல் தொழிற்சாலை மூடப்பட்டது. மேலும் இதிலிருந்து இந்தியாவில் உள்ள பெருநிறுவனங்களின் பொறுப்பின்மை மற்றும் பெருநிறுவனங்களின் அலட்சியம் போன்ற சிக்கல்கள் வெளிவரக் காரணமாயிற்று.
பொது நலக் குழுக்கள் மண் தூய்மைப்படுத்தும் அளவுகோல்களை எதிர்த்தும், யூனிலீவர் செலவுகளை குறைக்க குறைந்த தரத்தில் சுத்தமாக மாசுகட்டுப்பாட்டு வாரியம் உதவுவதாக குற்றம்சாட்டின. தமிழ்நாடு மாசுகட்டுப்பாட்டு வாரியத்தால் பரிந்துரைக்கப்பட்ட பாதரச அளவானது யுனிலீவர் நிறுவனம் இதுபோன்ற மாசுபாட்டை இங்கிலாந்தில் ஏற்படுத்தியிருந்தால், இவர்கள் நிர்ணயித்ததைவிட குறைந்தது 20 மடங்கு தூய்மையாக்கவேண்டி இருக்கும் என்றனர். சுத்திகரிப்பு மற்றும் தூய்மையாக்கல் போன்றவற்றிலும் சுத்திகரிப்பு நடவடிக்கைகளைத் தீர்மானிக்கவும் பொதுமக்களுக்கு அழைப்பு விடுத்தனர்.
கொடைக்கானலில் இயங்கிவந்த ஹிந்துஸ்தான் யூனிலீவர் லிமிடெட் நிறுவனத்தின் வெப்பமானி ஆலையினால் கொடைக்கானல் பகுதியில் பாதரச மாசுபாடு ஏற்பட்டது. மாசுபடுத்தும் தொழில்கள் தொடர்பாக வளர்ந்த நாடுகளில் அதிக விழிப்புணர்வு ஏற்பட்டதன் காரணமாக அமேரிக்காவில் இருந்த பாண்ட்ஸ் நிறுவனத்துக்குச் சொந்தமான வெப்பமானி தொழிற்சாலையை பிரித்து, 1982 ஆம் ஆண்டு, இந்தியாவுக்கு மாற்றிப்பட்டது. 1987 ஆம் ஆண்டு, பான்ட்ஸ் இந்தியா நிறுவனத்திடம் இருந்த வெப்பமானி தொழிற்சாலையானது இந்துஸ்தான் யூனிலீவர் நிறுவனத்திடம் கைமாறியது.
தொழிற்சாலை மூடப்பட்டவுடன், அங்கு மீதமுள்ள பாதரசக் கழிவுகளை மறுசுழற்சிக்கு அமெரிக்காவிற்கு திருப்பி அனுப்ப வேண்டும் என்றும், தொழிற்சாலை வளாகத்தை தூய்மையாகவும், தொழிலாளர்களின் உடல்நல பாதிப்புகளை கவணிக்கவேண்டியும் செயற்பாட்டாளர்கள் கோரினர். கிரீன்பீஸ் தலைமையில் உள்ளூர் அமைப்புகள் மற்றும் தொழிலாளர் சங்கம், அரசாங்கப் பிரதிநிதிகள், நிறுவனத்திற்கு எதிரான சட்ட நடவடிக்கையை எடுக்கத் துவங்கினர்.
தொழிற்சாலை மூடப்பட்ட பின்னர், பெங்களூர் சமூக நல மையத்தில் இருந்து சுகாதார வல்லுநர்கள் தொழிற்சாலையின் முன்னாள் தொழிலாளர்களிலிடம் ஒரு ஆய்வை நடத்தினர். அதில் தொழிலாளர்களிடையே பாதரச நச்சுத்தன்மையின் அறிகுறிகளான தோல் ஒவ்வாமை மற்றும் அது தொடர்புடைய பிரச்சினைகள் போன்றவற்றைக் கண்டறிந்தனர்.
முக்கிய நுகர்ச்சி கூம்பானது அதிர்வை ஈரிதழி மற்றும் கொத்து செல்லுக்கு அனுப்புகிறது. இவை மணத்தின் அடர்த்தியை மற்றும் நேரத்தை பொருத்து கணிக்கிறது. இதில் சில நரம்பு கூட்ட செல்கள் எாிந்து விடுகின்றன. இதற்கு நேரக் குறியீடு என்று பெயர். இச்செல்களும் மணத்திற்குறிய வேறுபாட்டை அறிந்து கொள்வதுடன் அவற்றிற்கு இடையேயான ஒற்றுமையையும் தொிந்து கொள்கிறது. இதன் மூலம் வேறு ஒரு சமயத்தில் மணத்தை சாியாக புரிந்து கொள்கிறது. ஈரிதழி மற்றும் கொத்து செல்களுக்கு இடையே வேறுபாடு காணப்படுகிறது. அவை, ஈரிதழி செல்கள் அருகாமை செல்களில் குறைந்த எரிதல் தன்மையும், கொத்து செல்கள் அதிக எரிதல் தன்மையும் கொண்டது மற்றும் தடுக்க முடியாததாகவும் அமைந்து விடுகிறது.
கொளுக்கி வீட்டினில் நுகர்ச்சி கார்ட்டெக்ஸ் காணப்படுகின்றது, இதில் பொிபார்ம் கார்ட்டெக்ஸ், அமைடைல்லா, நுகர்ச்சி கழலை மற்றும் பாராகிப்போகாம்பஸ் முடிச்சி காணப்படுகிறது.
நுகர்ச்சி கழலை இணைக்கக் கூடிய பகுதிகளாவன, அமைடைல்லா, தலாமஸ், கைப்போதலாமஸ், கிப்போதலாமஸ், மூளைத் தண்டு, செவித்திறன் கார்டெக்ஸ் மற்றும் நுகர்ச்சி மண்டலம் ஆகும். ஆக மொத்தம் 27 உள்ளீடுகள் மற்றும் 20 வெளியீடுகளளயும் கொண்டது. மொத்தத்தில் இவை இயற்கையான மணத்திற்கான குறியீடை உருவாக்குகிறது குறு இழைகளின் குறுக்கீடு இல்லாமல். மற்றும் மணத்திலிருந்து செயலுாக்கத்தையும் கொண்டு வருகிறது. மேற்கூறிய அனைத்துமே செவி மற்றும் நுகர்ச்சி உணர்வுக்கான சவாலாகவே உள்ளது. மேலும் நேர்மறையான குறியீடுகளை கடத்தி உணர்வு கருவியாக செயல்படுகிறது.
அமைடைல்லா படி முறையானது பிரமோன், அலோமோன் மற்றும் கைரோமோன் (ஒரே சிற்றினம், கலப்பின சிற்றினம் மற்றும் கலப்பின சிற்றினத்தில் கடுமையானதாக மற்றும் உணர்வியானது நன்மையடையக் கூடியது) ஆகும். இது பெருமூளை வளரும் படிமுறையின் போது இரண்டாம் பட்சமாக கருதப்படுகிறது, இதை மனிதர்களிடம் காணமுடியாது. ஆல்மோன் என்பது தாவரங்களில் இருந்து பெறக் கூடிய விஷத்தன்மை உள்ள வேதியல் பொருளாகும் மேலும், இயற்கையான தாவரங்களுக்கான மருந்தாகவும் மலர்களுக்கான வாசனை தரக் மூலப் பொருளாகும். இந்த படிமுறைளானது துணை உறுப்புக்களிலிருந்து மறைமுகமாக நுகர்ச்சி கூம்பிற்கு வருகிறது. ' .
ஸ்டிாியா டெர்மினாலிசிஸ்ல் குறிப்பிடத்தக்க படுக்கை வசமான உட்கரு உள்ளது, இவை தகவல்களை அமைடைல்லா மற்றும் கைப்போதலாமசுக்கிடையே பரிமாறுகிறது அதே போல கைப்போதலாமசுக்கும் பிட்யுட்டரி சுரப்பிக்கிடையேயும் நடக்கிறது. படுக்கை வசமான உட்கருவானது பொதுவாக பாலுறவிற்கும் வளர்ச்சி சமநிலையின்மைக்கும் காரணமாக அமைகிறது. மேலும் தடுப்புப் பகுதியை இணைப்பதற்கு பயன்படுவதோடு முறையான பாலுறவிற்கு பயன்படுகிறது.
எபிதீலியத்திலுள்ள நுகர்ச்சி நரம்பு செல்களில் வாங்கி செல்கள் காணப்படுகின்றன. இவை மணம் சார்ந்த மூலக்கூறுகளைகைக் கண்டுபிடித்து அவற்றைக் கரைத்து அது சார்ந்த தகவல்களை மூளைக்கு அனுப்புகிறது. இந்த நிகழ்விற்கு இடையீட்டுப் பண்பக மாற்றம் என்று பெயர்.
நுகர்ச்சி நரம்பு செல்களில் புரதத்தால் ஆக்கப்பட்ட குறு இழைகள் காணப்படுகின்றன. இவை மணத்திற்கான மூலக்கூறுகளுடன் இணைந்து வாங்கி செல்கள் வழியாக நுகர்ச்சி நரம்பு இழைகளுக்கு மின் பதிலியைக் பரவ விடுகிறது. இவை பின்னால் அமைந்துள்ள மூக்கு குழிக்குள் செல்கிறது.
நுகர்ச்சி நரம்பு மற்றும் நரம்பு இழைகள் மணம் பற்றிய தகவலை கடத்துகின்றன. இத்தகவலானது, புற நுகர்ச்சி மண்டலத்திலிருந்து மூளையிலுள்ள நடு நுகர்ச்சி மண்டலத்திற்கு கடத்துகிறது. இங்கு எத்தனாய்டு எலும்பிலுள்ள சல்லடைக் கண் தட்டானது மணத்தை எபிதீலியத்திலிருந்து பிரித்தறிகிறது. நுகர்ச்சி நரம்பு இழைகள் எபிதீலியத்திலிருந்து உருவாகி சல்லடைக் கண் தட்டின் வழியாக எபிதீலியமானது நுகர்ச்சி கூம்பான மூளையிலுள்ள உணர்ச்சியைக் கட்டுப்படுத்தக் கூடிய அமைப்போடு இணைக்கப்படுகிறது.
புற நுகர்ச்சி மண்டலம் என்பது மூக்கு துவாரம், எத்மாய்டு எலும்பு, மூக்கு குழி மற்றும் நுகர்ச்சி எபிதீலியம் (மூக்கு குழியுனுள் மெல்லிய படலமாக கோளையின் மேல் படர்ந்து காணப்படுவது) ஆகியவை சேர்ந்தது ஆகும். எபிதீலிய திசுவில், கோளைப் படலம், நுகர்ச்சி சுரப்பிகள், நுகர்ச்சி நரம்பு செல்கள் மற்றும் நுகர்ச்சி நரம்புகளில் உள்ள நரம்பு இழைகள் போன்றவைகள் எபிதீலிய திசுவில் முதன்மையாக காணப்படுகிறது.
மணம் சார்ந்த மூலக்கூறுகளை மூக்கினாலோ அல்லது தொண்டை வழியாகவோ நுகரும் போது, புறநுகர்ச்சி மண்டலம் வழியாக அல்லது மூக்கு குழி வழியாக மூக்கு துவாரத்தினுள் செல்கிறது. மெல்லும் போது அல்லது முழுங்கும் போது நாக்கானது காற்றை மூக்கு குழிக்குள் தள்ளுகிறது. மூக்கு குழியினுள், படர்ந்துள்ள கோளை படலமானது மணம் சார்ந்த மூலக்கூறுகளைக் கரைத்து விடுகிறது. கோளைப் படலமானது நுகர்ச்சி எபிதீலிய திசுவினால் ஆனது. இது கோளை சவ்வினால் மூடப்பட்டுள்ளது, இவற்றில் சேகாிக்கப்பட்ட கோளை மற்றும் நுகர்ச்சி சுரப்பிகள் காணப்படுகின்றன. இது வளர்சிதை மாற்ற நொதிகளைச் சுரக்கின்றன.
நுகர்ச்சி மண்டலம் அல்லது மோப்பசக்தி மண்டலம் என்பது நுகர்தலுக்கு பயன்படுகிறது. பாலுாட்டிகள் மற்றும் ஊர்வன விலங்குகள், முதன்மை மற்றும் துணை நுகர்ச்சி மண்டலத்தைக் கொண்டுள்ளது. முதன்மை நுகர்ச்சி மண்டலமானது, காற்றின் மூலம் பரவக் கூடிய பொருட்களையும், துணை நுகர்ச்சி மண்டலம் நீர்மத்தை அடிப்படையாக கொண்ட துாண்டுதல்களை அறியக்கூடியது.
மூக்கு மற்றும் நாக்கின் மூலம் நுகரக் கூடிய நுகர்ச்சி மண்டலங்கள் இரண்டும் சேர்த்து வேதியியல் உணர்வு மண்டலம் என்று அழைக்கப்படுகிறது. ஏனெனில், இவ்விரு மண்டலங்களும் சேர்ந்து தான் மூளைக்கு பொருட்களைப் பற்றிய தகவல்களை வேதியியல் பொதிவுகளாலாகப் பிரித்து அனுப்புகிறது. இதற்கு இடையீட்டுப் பண்பக மாற்றம் என்று பெயர்.
பொதுவாக நுகர்ச்சி மண்டலம் வேலை செய்யாததால் ஏற்படும் விளைவுகளானது: முதுமை, வைரசால் ஏற்படக் கூடிய காய்ச்சல், விசத்தன்மையுள்ள வேதிப்பொருட்கள் திறந்து வைத்தல், கடுமையான தலை வலி மற்றும் நரம்பு சம்பத்தப்பட்ட நோய்கள் ஆகிய நோய்கள் ஏற்படுகிறது.
ஈரிதழ் துடிப்பானது கைப்போதலாமசின் செயல்பாடான உணவு உண்ணுதலின் கூட்டவோ குறைகவோ முடியும். அதே போன்று நுகர்ச்சி கூம்பின் துடிப்பானது இனப்பெருக்கத்தை முறைப்படுத்துகிறது மற்றும் மணம் சார்ந்த மூளையின் கட்டளையில்லாமல் இயக்கத்தையும் சாியாக செய்கிறது.
1961களின் துவக்கத்தில், நேபாள அரசின் தலைமைச் செயலகத்தின் நான்கு உயர் அதிகாரிகளைக் கொண்ட தேசிய வழிகாட்டி குழுவை மன்னர் அமைத்தார். இவ்வழிகாட்டிக் குழுவின் பரிந்துரைகளின் படி, அனைத்து அரசியல் கட்சிகளை, மன்னர் தடை செய்தார். மேலும் நேபாள அரசியல் அமைப்புச் சட்டங்களில் திருத்தம் மேற்கொள்ளப்பட்டு, நேபாள உள்ளாட்சி அமைப்புகளால் தேர்ந்தெடுக்கப்பட்ட தேசியப் பஞ்சாயத்து ஆட்சி நிறுவப்பட்டது. பஞ்சாயத்து ஆட்சியின் தலைவராக நேபாள பிரதம அமைச்சர் மன்னரின் வழிகாட்டுதலின் படி நாட்டை நிர்வகித்தார்.
கூடுதலாக கிராம, மாவட்ட, மண்டல பஞ்சாயத்து மன்றங்களில் விவசாயிகள், இளைஞர்கள், பெண்கள், முதியோர், தொழிலாளர்கள் மற்றும் முன்னாள் இராணுவத்தினர்கள் தங்கள் பிரதிநிதிகளை தேசியப் பஞ்சாயத்திற்கு தேர்வு செய்யும் உரிமை இருந்தது.